(3 ก.พ.48) นายการุณ โหสกุล ผู้สมัครเขตดอนเมือง พรรคไทยรักไทย นำเอกสารหลักฐานการจบการศึกษา ในโรงเรียนเทคนิคธุรกิจบัณฑิต จังหวัดนครศรีธรรมราช มายื่นให้กับมหาวิทยาลัยสุโขทัยธรรมมาธิราชแล้ววานนี้  นายการุณ โหสกุล ผู้สมัคร ส.ส.กทม. เขตดอนเมือง พรรคไทยรักไทย กล่าวถึงกรณีที่จะนำหลักฐานไปชี้แจงเพิ่มเติมกับมหาวิทยาลัยสุโขทัยธรรมาธิราช ว่า ได้นำเอกสารการตรวจสอบวุฒิการศึกษาระดับ ปวส. ในโรงเรียนเทคนิคธุรกิจบัณฑิต จ.นครศรีธรรมราช มายืนยันว่า จบการศึกษาจากโรงเรียนดังกล่าวจริง และได้นำไปยื่นขอความเป็นธรรมที่มหาวิทยาลัยสุโขทัยธรรมาธิราชแล้ว เนื่องจากมหาวิทยาลัยยินดีที่จะพิจารณาเรื่องเพิกถอนปริญญาบัตรของตนหากมีหลักฐานเพิ่มเติม และขอยืนยันว่าไปเรียนจริงไม่ได้ซื้อวุฒิการศึกษา เพราะมีทั้งพยานที่เป็นอาจารย์ที่เคยสอนหนังสือ และเพื่อนร่วมชั้นที่เคยนั่งกินข้าวร่วมกัน  นายการุณ โหสกุล กล่าวยืนยันว่า ที่ผ่านมา สภามหาวิทยาลัย ไม่เคยมีหนังสือเรียกไปชี้แจงแม้แต่ครั้งเดียว หากศาลฎีกาชี้ขาดว่าวุฒิการศึกษามีปัญหา ก็พร้อมยอมรับ ทั้งนี้ ได้นำเอกสารผลการตรวจสอบวุฒิการศึกษาต่าง ๆ เพื่อยื่นต่อศาสตราจารย์ ดร. ปรัชญา เวสารัชช์ อธิการบดีมหาวิทยาลัยสุโขทัยธรรมาธิราช เพื่อพิจารณาการเพิกถอนปริญญาบัตรด้วย
นายการุณ โหสกุล นายการุณ โหสกุล ตน นายการุณ โหสกุล
พรรคไทยรักไทย พรรคไทยรักไทย
โรงเรียนเทคนิคธุรกิจบัณฑิต โรงเรียนเทคนิคธุรกิจบัณฑิต โรงเรียนดังกล่าว
มหาวิทยาลัยสุโขทัยธรรมมาธิราช มหาวิทยาลัยสุโขทัยธรรมาธิราช มหาวิทยาลัยสุโขทัยธรรมาธิราช มหาวิทยาลัย มหาวิทยาลัย มหาวิทยาลัยสุโขทัยธรรมาธิราช